ព្រះរាជាណាចក្រកម្ពុជា

ជាតិ​ សាសនា ព្រះមហាក្សត្រ

របាយការណ៍លទ្ធផល

សិក្ខាសាលាពិគ្រោះយោបល់ប្រមូលធាតុចូលស្តីពីការកាន់កាប់អាស្រ័យផលរបស់សហគមន៍សម្រាប់វិសោធនកម្មច្បាប់ស្តីពីព្រៃឈើ និងច្បាប់ស្តីពីតំបន់ការពារធម្មជាតិ

ថ្ងៃទី០៥ ខែឧសភា ឆ្នាំ២០២២ នៅសាលាខេត្តព្រះវិហារ លេខាធិការដ្ឋានគ.ជ.អ.ប សហការជាមួយ វេទិការអង្គការមិនមែនរដ្ឋាភិបាលស្តីពីកម្ពុជា(NGO Forum) បានរៀបចំ​សិក្ខាសាលាពិគ្រោះយោបល់ជាមួយរដ្ឋបាលថ្នាក់ក្រោមជាតិ មន្ទីរជំនាញពាក់ព័ន្ធ សហគមន៍មូលដ្ឋាន និងដៃគូអភិវឌ្ឍន៍ អង្គការសង្គមស៊ីវិល ដើម្បីប្រមូលធាតុចូលសម្រាប់វិសោធនកម្មច្បាប់ស្តីពីព្រៃឈើ និងច្បាប់ស្តីពីតំបន់ការពារធម្មជាតិ។ សិក្ខាសាលាពិគ្រោះយោបល់នេះ បានរៀបចំឡើងក្នុងគោលបំណងសំខាន់ ដូចខាងក្រោម ៖

១. បង្ហាញអំពីវឌ្ឍនភាពនិងសេចក្តីព្រាងច្បាប់ស្តីពីព្រៃឈើ សេចក្តីព្រាងច្បាប់ស្តីពីតំបន់ការពារធម្មជាតិ និងលទ្ធផលនៃការសិក្សាអំពីបទដ្ឋានពាក់ព័ន្ធនឹងការកាន់កាប់អាស្រ័យផលរបស់សហគមន៍ក្នុងតំបន់ព្រៃឈើ រួមទាំងបទដ្ឋានពាក់ព័ន្ធសហគមន៍តំបន់ការពារធម្មជាតិ ។

២. ផ្តល់ឱកាសឱ្យមានការពិភាក្សាប្រមូលធាតុចូលពីរដ្ឋបាលថ្នាក់ក្រោមជាតិ សង្គមស៊ីវិល និងសហគមន៍មូលដ្ឋានសម្រាប់ដំណើរការវិសោធនកម្មច្បាប់ស្តីពីព្រៃឈើ និងច្បាប់ស្តីពីតំបន់ការពារធម្មជាតិ ។

៣. រៀបចំកិច្ចប្រជុំពិគ្រោះយោបល់ថ្នាក់ជាតិជាមួយអន្តរក្រសួង អង្គការសង្គមស៊ីវិល ដៃគូអភិវឌ្ឍន៍ និងតំណាងសហគមន៍មូលដ្ឋាន ដើម្បីពិភាក្សាលម្អិតអំពីធាតុចូល ដែលទទួលបានពីថ្នាក់ក្រោមជាតិ ។

* ដំណើរការសិក្ខាសាលា

សិក្ខាសាលាពិគ្រោះយោបល់បានប្រព្រឹត្តិពេញ១ថ្ងៃ ក្រោមអធីបតីរបស់ឯក**ឧត្តម** ចាន់ សុធា **អនុរដ្ឋលេខាធិការ ក្រសួងមហាផ្ទៃ និងជាអនុប្រធានលេខាធិការដ្ឋានគ.ជ.អ.ប** ដោយដំណើរការតាមរបៀបវារៈដូចខាងក្រោម ៖

១. មតិស្វាគមន៍ ដោយលោកបណ្ឌិត **តឹក វណ្ណារ៉ា** នាយកប្រតិបត្តិវេទិការអង្គការមិនមែនរដ្ឋាភិបាលស្តីពីកម្ពុជា

២. មតិចំណាប់អារម្មណ៍តំណាងដៃគូ ដោយលោក **ប៉ូច សោភ័ណ** ទីប្រឹក្សាគម្រោងអភិបាលកិច្ចដីធ្លីតំបន់មេគង្គ

៣. សុន្ទរកថាបើកសិក្ខាសាលា ដោយ**ឯកឧត្តម** ចាន់ សុធា **អនុរដ្ឋលេខាធិការ ក្រសួងមហាផ្ទៃ និងជាអនុប្រធានលេខាធិការដ្ឋានគ.ជ.អ.ប**

៤. ថតរូបជុំគ្នា

៥. បទបង្ហាញ **«វឌ្ឍនភាព និងសេចក្តីព្រាងច្បាប់ស្តីពី តំបន់ការពារធម្មជាតិ »** (យកតែជំពូកទី៦) ដោយលោក **ពូក ប៊ុនថេក** អនុប្រធាននាយកដ្ឋានជីវភាពសហគមន៍នៃអគ្គនាយកដ្ឋានសហគមន៍មូលដ្ឋាន ក្រសួងបរិស្ថាន

៦. បទបង្ហាញ **«វិសោធនកម្មច្បាប់ស្តីពីព្រៃឈើ»** ដោយលលោក **ឡុង រត្តនៈកុមារ** អនុប្រធាននាយកដ្ឋាន ក្រសួងកសិកម្ម រុក្ខាប្រមាញ់ និងនេសាទ

៧. បទបង្ហាញ **«ការវិភាគលើក្របខ័ណ្ឌច្បាប់ បទពិសោធន៍ និងអនុសាសន៍ណែនាំនៃសហគមន៍តំបន់ការពារធម្មជាតិនៅកម្ពុជា»** Mrs. **Amalia Rodriguez Fajardo, Lawyer on community forestry on Southeast Asia Lead, អង្គការ Client Earth**

៨. បទបង្ហាញ **«ស្តីពីអត្ថបទសង្ខេបគោលនយោបាយស្តីពីសហគមន៍តំបន់ការពារធម្មជាតិ»** ដោយលោក ប៉ូច សោភ័ណ ទីប្រឹក្សាគម្រោងអភិបាលកិច្ចដីធ្លី​តំបន់មេគង្គ MRLG

៩. បទបង្ហាញស្តីពី **«ការពង្រឹកការចែករំលែកផលប្រយោជន៍ និងឱកាសផ្នែកសេដ្ឋកិច្ចដល់សហគមន៍តំបន់ការពារធម្មជាតិនៅកម្ពុជា»** លោក **សយ ហ្សឺឌី** អ្នកសម្របសម្រួលបណ្ដាញអភិបាលកិច្ចព្រៃឈើ NGOF

១០. បទបង្ហាញស្តីពី **«អនុក្រឹត្យស្តីពីការបង្កើតសហគមន៍ព្រៃឈើ»** លោកសាស្ត្រាចារ្យ **វន មុនិន្ទ** ទីប្រឹក្សាឯករាជ្យ

១១. ក្រុមពិភាក្សាអំពីបទពិសោធន៍របស់រដ្ឋបាលថ្នាក់ក្រោមជាតិលើការអភិរក្សធនធានធម្មជាតិ និងបទង្ហាញលទ្ធផលក្រុមពិភាក្សា

១២. បូកសរុបលទ្ធផលសិក្ខាសាលា ដោយ**លោក ជ័យ សម្បត្តិផល្លា** ប្រធានអង្គភាពវិភាគ និងអភិវឌ្ឍន៍គោលនយោបាយ

១៣. សន្ទុរកថាបិទសិក្ខាសាលា ដោយ**ឯកឧត្តម លី សារ៉ារិទ្ធ** អភិបាលរងនៃគណៈអភិបាលខេត្តព្រះវិហារ។

* សមាសភាពចូលរួម

សិក្ខាសាលាពិគ្រោះយោបល់នេះមានការចូលរួមពីសមាជិក សមាជិកាប្រមាណជា **​៩៨នាក់ ស្រីចំនួន១៩នាក់** ដែលមានសមាស​ភាពមកពី**៖**

**១. តំណាងថ្នាក់ជាតិ**

* **ឯកឧត្តម** ចាន់ សុធា **អនុរដ្ឋលេខាធិការក្រសួងមហាផ្ទៃ និងជាអនុប្រធានលេខាធិការដ្ឋាន គ.ជ.អ.ប**(តាមអនឡាញ)
* តំណាងក្រសួងមហាផ្ទៃ
* តំណាងក្រសួងបរិស្ថាន
* តំណាងក្រសួងកសិកម្ម រុក្ខាប្រមាញ់ និងនេសាទ (រដ្ឋបាលព្រៃឈើ និងជលផល)
* តំណាងលេខាធិការដ្ឋាន គ.ជ.អ.ប.

**២. តំណាងរដ្ឋបាលថ្នាក់ក្រោមជាតិ**

អភិបាលរងទទួលបន្ទុកការងារគ្រប់គ្រងធនធានធម្មជាតិ

* ឯកឧត្តម លី សារ៉ារិទ្ធ អភិបាលរងខេត្តព្រះវិហារ
* ឯកឧត្តម ចាន់ តារា អភិបាលរងខេត្តកំពង់ធំ
* ឯកឧត្តម ប្រាក់ សោភ័ណ អភិបាលរងខេត្តសៀមរាប
* ឯកឧត្តម ហួន វ៉ាន់និត អភិបាលរងខេត្តឧត្តរមានជ័យ
* អភិបាលក្រុង ស្រុក, ប្រធានមន្ទីររៀបចំដែនដី នគរូបនីយកម្ម សំណង់ និងសុរិយោដី, ប្រធានមន្ទីរបរិស្ថាន និងមន្ត្រីបច្ចេកទេស, នាយកខណ្ឌរដ្ឋបាលព្រៃឈើ

**៣. តំណាងអង្គការ សង្គមស៊ីវិល និងដៃគូនានា៖** សាកលវិទ្យាល័យ, MRIG, RECOFTC, WCS, FAO, HA, CEDT, WMC, HEKS, Birdlife, NTFP-EP, MB, MVI, CEPA, CIYA, CIPO CIWG និងNGO Forum ។

**៤. តំណាងសហគមន៍៖** សហគមន៍ព្រៃឈើ, សហគមន៍តំបន់ការពារធម្មជាតិ, និងសហគមន៍ជាតិដើមភាគតិច។

* អវត្តមាន ឯកឧត្តម អភិបាលរងទទួលបន្ទុកការងារគ្រប់គ្រងធនធានធម្មជាតិខេត្តបាត់ដំបង
* លទ្ធផលនៃសិក្ខាសាលា

សិក្ខាសាលារយៈពេល០១ថ្ងៃនេះ អ្នកចូលរួមទទួលបាននូវចំណេះដឹង និងព័ត៌មានសំខាន់ៗដែលពាក់ព័ន្ធនឹងបទដ្ឋានគតិយុត្ត គោលនយោបាយពាក់ព័ន្ធនឹងការអភិរក្សធនធានធម្មជាតិ ការអាស្រ័យផលរបស់សហគមន៍មូលដ្ឋានក្នុងតំបន់ព្រៃឈើ និងសេចក្តីព្រាងច្បាប់ថ្មីស្តីពីព្រៃឈើ និងច្បាប់ស្តីពីតំបន់ការពារធម្មជាតិ ព្រមទាំងបានផ្តល់ធាតុចូល និងអនុសាសន៍សំខាន់​ៗជាច្រើន។ ជាពិសេសនៅក្នុងក្រុមពិភាក្សាទាំង៤ ដោយទទួលបានលទ្ធផលជាគន្លឺះទៅតាមសំណួរពិភាក្សាដូចខាងក្រោម ៖

**សំណួររួមសម្រាប់ក្រុមពិភាក្សាទាំង០៤៖**

១. តើមានអ្វីបន្ថែមទៀតទេ ក្រៅពីបញ្ហាប្រឈម និងអនុសាសន៍ដែលបង្ហាញដោយវាគ្មិន?

២. តើអាជ្ញាធរថ្នាក់ក្រោមជាតិគួរចូលរួមចំណែកបន្ថែមទៀត (តួនាទី ការទទួលខុសត្រូវ) យ៉ាងណានៅក្នុងច្បាប់ថ្មី?

៣. តើមានបទពិសោធន៍ល្អអ្វីខ្លះ ដែលចង់ស្នើដាក់បញ្ចូលក្នុងច្បាប់ថ្មីនេះ?

**លទ្ធផលនៃក្រុមពិភាក្សា**

**ក. ក្រុមទី ១** (ដឹកនាំក្រុមដោយលោក **ហួន ជុនឌី** នាយកប្រតិបត្តិមជ្ឈមណ្ឌលអប់រំច្បាប់សម្រាប់សហគមន៍)

* ការកំណត់សិទ្ធិគ្រប់គ្រងដីសហគមន៍តំបន់ការពារធម្មជាតិ(CPA) ១៥ឆ្នាំនេះ គឺមិនមានន័យថាចប់១៥ឆ្នាំត្រូវដកហូតសិទ្ធិវិញនោះទេ ប៉ុន្តែវាជាពេលវេលារបស់ក្រសួងបរិស្ថានត្រូវពិនិត្យ និងវាយតម្លៃ ។ បើសហគមន៍អនុវត្តបានល្អតាមលក្ខន្តិកៈ នោះនឹងត្រូវបន្តកិច្ចសន្យាបន្ថែមទៀត
* សមាជិកក្រុមស្នើសុំសុពលភាពនៃកិច្ចសន្យាគួរបន្ថែមថេរវេលាពី ២៥ ទៅ៣០ឆ្នាំ ។ សុំផ្តល់សក្ខីកម្ម ឬមូលហេតុសមស្រប ។
* មិនមានសុគតភាពនៃច្បាប់ថ្មីដែលផ្តល់វិមជ្ឈការអំណាចគ្រប់គ្រងព្រៃឈើក្នុងតំបន់ CPA និងច្បាប់ស្តីការគ្រប់គ្រងរដ្ឋបាលឃុំ សង្កាត់ ដែលហាមមិនឱ្យក្រុមប្រឹក្សាឃុំ សង្កាត់ប៉ះពាល់ដល់ការងារគ្រប់គ្រងព្រៃឈើ ។ (ប្រកាសប្រតិភូកម្មមុខងារតំបន់ការពារចំនួន៧២)។ ចំណុចនេះ គួរធ្វើវិសោធនកម្មច្បាប់គ្រប់គ្រងឃុំ សង្កាត់ ដើម្បីបន្ស៊ីគ្នា ។
* ស្នើសុំកំណត់តួនាទី និងការទទួលខុសត្រូវរបស់អាជ្ញាធរដែនដី(សម្របសម្រួលនិងត្រួតពិនិត្យ) និងសហគមន៍ក្នុងសេចក្តីព្រាងព្រៃឈើ និងសេចក្តីព្រាងច្បាប់ស្តីពីតំបន់ការពារធម្មជាតិ និងត្រូវមានបទប្បញ្ញត្តិចែងពីការគាំទ្រ(ធនធានហិញ្ញវត្ថុ)អាជ្ញាធរថ្នាក់ក្រោមជាតិក្នុងការគ្រប់គ្រងតំបន់ការពារធម្មជាតិ ពីរដ្ឋបាភិបាល ។
* **សំណួរលើកឡើងក្នុងក្រុមទី១៖** ១) តើសហគមន៍តំបន់ការពារអាចមានសិទ្ធិផ្តាច់មុខក្នុងការគ្រប់គ្រងធម្មជាតិដែរទេ? ២) តើសហគមន៍មានសិទ្ធិទទួលបានទីផ្សារសម្រាប់លក់ដូរផលិតផល អនុផលព្រៃឈើរបស់គាត់ដូចម្តេច? ៣) តើការអភិវឌ្ឍ និងការបែងចែកផលប្រយោជន៍សម្រាប់សហគមន៍ គប្បីចែកក្នុងច្បាប់ដូចម្តេច? ៤) តើដំណើរការដោះស្រាយវិវាទក្នុងតំបន់ គួរកំណត់ការអនុវត្តយ៉ាងម៉េច ដើម្បីសម្រួលដល់សហគមន៍ ជាពិសេសការដោះស្រាយវិវាទក្រៅប្រព័ន្ធតុលាការ?

**ខ. ក្រុមទី ២** (ដឹកនាំក្រុមដោយលោក **សោម សុភ័ក្រ** នាយកប្រតិបត្តិអង្គការ AFD) លើវិសោធនកម្មច្បាប់ស្តីពីព្រៃឈើ

|  |  |  |  |
| --- | --- | --- | --- |
| **ល.រ** | **សំណួរគន្លឹះ** | **លទ្ធផលពិភាក្សាក្រុម** | **ផ្សេងៗ** |
| ១ | តើមានអ្វីបន្ថែមទៀតទេ ក្រៅពីបញ្ហាប្រឈម និងអនុសាស្រ្តដែលបង្ហាញដោយវាគ្មិន? | * បន្ថែម៖ មាត្រា ១១   ចំការពូជឈើ /ព្រៃចំការពូជឈើ (ចំនុច ទី ២)   * មាត្រា៖ ២៤ បន្ថែម៖ ស្របតាមអនុក្រឹត្យស្តីពីការគ្រប់គ្រងសហគមន៍ព្រៃឈើ និងប្រកាស គោលការណ៍ណែនាំ គោលការណ៍ណែនាំអំពីសហគមន៍ព្រៃឈើ ។ * មាត្រា ៥៥ ៖ ស្នើសុំឱ្យលុបចោល ពាក្យ **ធ្ងន់ធ្ងរ** ចេញ ។ * មាត្រា ៥៦៖ ចំនុចទី ២ បន្ថែម ពាក្យ **អនុផលព្រៃឈើ** * មាត្រា ៥៩៖ បន្ថែមពាក្យ ជាដី**ព្រៃឈើ**សាធារណៈរបស់រដ្ឋ * មាត្រា ៦០ ៖ បន្ថែម អង្គភាពជំនាញទទួលបន្ទុកវិស័យព្រៃឈើ ថ្នាក់ក្រោមជាតិ មានត្រូវថែម ៣ កន្លែង​គណៈ​កម្មការគ្រប់គ្រងសហគមន៍ព្រឈើ * មាត្រា ៦១៖ បន្ថែម ការចិញ្ចឹមសត្វព្រៃ សួនសត្វធម្មជាតិក្នុងព្រៃសហគមន៍ ។ |  |
| ២ | តើអាជ្ញាធរថ្នាក់ក្រោមជាតិគួរចូលរួមចំណែកបន្ថែមទៀត (តួនាទី ការទទួលខុសត្រូវ) យ៉ាងណានៅក្នុងច្បាប់ថ្មី? | * ចូលរួមអនុវត្តច្បាប់ * គាំទ្រដល់សហគមន៍មូលដ្ឋាន ផ្តល់បច្ចេកទេស * រៀបចំគម្រោងគាំទ្រ និងអភិវឌ្ឍន៍សហគមន៍ព្រៃឈើ |  |
| ៣ | តើមានបទពិសោធន៍ល្អអ្វីខ្លះ ដែលចង់ស្នើដាក់បញ្ចូលនៅក្នុងច្បាប់ថ្មីនេះ? | * សំណងទូទាត់ពីក្រុមហ៊ុនរុករានរ៉ែ/ក្រុមហ៊ុនអគ្គិសនីតាមលក្ខន្តិកៈសហគមន៍ព្រៃឈើខ្លះ * ការបង្កើនជីវភាពសហគមន៍តាមរយៈឥណទានសហគមន៍ព្រៃឈើ, កសិរុក្ខកម្ម និងសហគមន៍កសិកម្ម ។ |  |

**គ. ក្រុមទី ៣** (ដឹកនាំក្រុមដោយ កញ្ញា **សាត កញ្ញយ៉ារា** ទីប្រឹក្សាគម្រោង Client Earth)

* **ជនជាតិដើមភាគតិច**
  + ច្បាប់ស្តីពីតំបន់ការពារធម្មជាតិថ្មីគួររក្សាពាក្យជនជាតិដើមភាគតិចដដែល
* **ជម្លោះ**
* មិនអនុញ្ញាតឱ្យក្រុមហ៊ុនឈូសឆាយដីអភិរក្សដែលជាអត្តសញ្ញាណរបស់ជនជាតិដើមភាគតិច ទោះបីជាស្ថិតក្នុងដីសម្បទានមួយណាក៏ដោយ ឬកំពុងធ្វើការដោះស្រាយក៏ដោយ។ ស្នើដាក់បញ្ចូលគោលការណ៍FPIC នៅក្នុងដំណើរការផ្ដល់សម្បទានដីដល់ក្រុមហ៊ុនអភិវឌ្ឍន៍នានា។ផ្ដល់សិទ្ធិសហគមន៍មូលដ្ឋានដែលរង់ប៉ះពាល់ដោយផ្ទាល់ និងអ្នកពាក់ព័ន្ធនៃគម្រោងបានចូលរួមពេញលេញក្នុងដំណើរការពិគ្រោះយោបល់ជាសាធារណៈ ពោលគឺទទួលបានព័ត៌មានពិតប្រាកដ គ្រប់គ្រាន់ យល់ច្បាស់អំពីគម្រោងអភិវឌ្ឍន៍ ផល និងហេតុប៉ះពាល់ ផែនការកាត់បន្ថយនិងដំណោះស្រាយផលប៉ះពាល់ និងផ្ដល់សិទ្ធិឱ្យសហគមន៍មូលដ្ឋានបានធ្វើការសម្រេចចិត្តលើគម្រោងអភិវឌ្ឍន៍(NGOF)
* ~~រាល់អត្តសញ្ញាណរបស់ជនជាតិដើមភាគតិចគួរបានរក្សាទុក (ការប្តូរទីតាំងដីកាន់កាប់ជនជាតិដើម)~~ លុប
* **ការទប់ស្កាត់បទល្មើសព្រៃឈើ**
* ច្បាប់ថ្មីគួរត្រូវបានចែងច្បាស់លាស់ អំពីទំនួលខុសត្រូវរវាងអាជ្ញាធរមូលដ្ឋាន និងមន្រ្តីជំនាញពីការបង្រ្កាបបទល្មើស
* ច្បាប់ថ្មីគួរលើកទឹកចិត្តដល់សកម្មជនការពារព្រៃឈើ (សម្ភារៈ ថវិកា ការការពារផ្លូវច្បាប់ ការកសាងសម្ថភាពសហគមន៍)( combine early above)
* ផ្ដល់សិទ្ធិក្នុងការអនុវត្តច្បាប់បង្រ្កាបបទល្មើស (Already mention in draft new law)
* **ពាណិជ្ជកម្មអនុផលព្រៃឈើ៖**
* គួរពង្រីកទីផ្សារឱ្យបានទូលំទូលាយ និងសម្រួលដល់ជីវភាពសហគមន៍ (inputs)
* ច្បាប់ថ្មីត្រូវមានយន្តការបែងចែកផលប្រយោជន៍ឱ្យបានច្បាស់លាស់ (New law should mention)
* **ផែនការគ្រប់គ្រងសហគមន៍ និងសិទ្ធិកាន់កាប់**
* កិច្ចព្រមព្រៀងរបស់សហគមន៍ពេលដែលក្រសួងត្រូវដកហូត/លុប ឬបន្តគួរមានចែងក្នុងផ្លូវច្បាប់ពីលក្ខខណ្ឌin case for ការដកហូតត្រូវមានការពិគ្រោះយោបល់។ (Combine in duration of contract of CPAs, mention above)
* គួរផ្ដល់សិទ្ធិកាន់កាប់ដីធ្លីរឹងមាំថែមទៀតដល់សហគមន៍តំបន់ការពារធម្មជាតិដែលត្រូវបានទទួលស្គាល់ជានីតិបុគ្គលស្របច្បាប់ហើយ ក្នុងនោះរួមទាំងសិទ្ធិកំណត់ការចេញចូលរួលើដីធ្លីផងដែរ។ ការពារសុចរិតភាពរបស់សហគមន៍តំបន់ការពារធម្មជាតិ ប្រឆាំងនឹងការទាមទារដីធ្លី និងការទន្ទ្រានដីធ្លីពីបុគ្គលខាងក្រៅ តាមរយៈការចុះបញ្ជីជាមួយសុរិយោដីថ្នាក់ជាតិ។ (NGOF amend sentence)
* **ទេសចរណ៍សហគមន៍**
* តំបន់សក្ដានុពលរៀបចំទេសចរណ៍សហគមន៍ ច្បាប់ថ្មីគួរលើកទឹកចិត្តក្នុងការរៀបចំ សម្រួលទាំងដំណើរការ និងឯកសារ ព្រមទាំងទន់បម្រុងក្នុងការបង្កើតអេកូទេសចរណ៍សហគមន៍ (Input into separate legal framework-KRAKAS)
* **CPA សិទ្ធិចាត់ចែង**
* ច្បាប់ថ្មីគួរចែងពីសិទ្ធិឱ្យបានច្បាស់លាស់របស់សហគមន៍តំបន់ការពារធម្មជាតិក្នុងការប្រើប្រាស់ដីក្នុង CPA (ទេសចរណ៍ ស្រែរួម ដីព្រែឈើ កសិកម្មសហការណ៍ កសិម្មដំណាំហូបផ្លែ...) (CLient Earth amend words)

**ឃ. ក្រុមទី ៤** (ដឹកនាំក្រុមដោយលោក ប៉ឹក សោភ័ណ នាយកប្រតិបត្តិអង្គការ PKH)

**១. បញ្ហាប្រឈមនិងអនុសាសន៍**

|  |  |
| --- | --- |
| បញ្ហា | អនុសាសន៍ |
| រាល់បទល្មើសត្រូវដោះស្រាយនៅកម្រិតអាជ្ញាធរ និងជំនាញ | សហគមន៍ត្រូវមានសិទ្ធិចាប់ខ្លួន វត្ថុតាង និងទទួលបានអត្ថប្រយោជន៍ពីការពិន័យពីអ្នកបំផ្លាញធនធានធម្មជាតិ |
| ពុំទាន់មានបែងចែកតំបន់ស្នូល និងតំនប់ការពារឱ្យបានច្បាស់លាស់នាំឱ្យមានទំនាស់ | ស្នើសុំពន្លឿន ឬកំណត់តំបន់ស្នូល និងតំបន់ការពារ ប្រើប្រាស់ដោយចីរភាព |
| ប្រជាពលរដ្ឋទូទៅពុំមានសិទ្ធិគ្រប់គ្រាន់ក្នងការការពារ និងអភិរក្ស | រាជរដ្ឋាភិបាលលើកទីកចិត្តដល់ប្រជាពលរដ្ឋក្នុងការចូលរួមការពារធនធានធម្មជាតិ |
| គណៈកម្មការ/ប្រជាពលរដ្ឋចូលរួមការពារធនធានធម្មជាតិសកម្ម បែរជាទទួលរងពាក្យបណ្តឹងទៅតុលាការទៅវិញ | លើកទឹកចិត្តដល់សហគមន៍ដែលមានស្នាដៃ ក្នុងការអភិរក្ស និងការពារបានល្អ |
| វត្ថុតាង (ឈើ) ពេលរិបអូសមិនត្រូវបានផ្តល់សហគមន៍ | អនុផលព្រៃឈើដែលរឹបអូសគួរផ្តល់ជូនសហគមន៍ |
| សហគមន៍ព្រៃឈើ និងសហគមន៍តំបន់ការពារត្រូវបានរងការរំលោភបំពាន | រាជរដ្ឋាភិបាលមិនត្រូវអនុញាតឲ្យធ្វើការអភិវឌ្ឍនានាពីវិស័យឯកជន |
| នៅពេលដែលសហគមន៍ផ្តល់ព័ត៌មានពីបទល្មើសព្រៃឈើ | មន្ត្រីបរិស្ថាន និងរដ្ឋបាលព្រៃឈើ ឬអង្គភាពជំនាញទទួលបន្ទុកព្រៃឈើត្រូវចាត់វិធានការលើបទល្មើសព្រៃឈើនោះឲ្យទាន់ពេលវេលា |

**២. នៅក្នុងច្បាប់ថ្មីអាជ្ញាធរថ្នាក់ក្រោមជាតិត្រូវៈ**

* មេភូមិ មេ ចៅហ្វាយស្រុក ចៅហ្វាយ ត្រូវចាត់វិធានការលើបទល្មើសព្រៃឈើនៅក្នុងតំបន់របស់ ការពារតាមរយៈ​​ការធ្វើកិច្ចសន្យាណែនាំ
* អប់រំ ករណីមិនរៀងចាលត្រូវបញ្ជូនទៅតុលាការ
* មន្ត្រីឧទ្យានុរក្ស និងអាជ្ញាធរពាក់ព័ន្ធត្រូវសកម្មចូលរួមល្បាតព្រៃឈើជាប្រចាំ
* ផ្សព្វផ្សាយច្បាប់ស្តីពីព្រៃឈើ/ តំបន់ការពារជាប្រចាំ
* ជំរុញ ឬត្រូវផ្តល់ភាគលាភបានពីការផាកពិន័យបទល្មើសត្រូវបែងចែកដល់សហគមន៍

**៣.បទពិសោធន៍ល្អៗ ស្នើឲ្យដាក់បញ្ចូលទៅក្នុងច្បាប់ថ្មី**

* ត្រូវមានមេធាវីការពារសហគមន៍ ត្រូវអនុវត្តច្បាប់ និងដាក់ទោសទណ្ឌឲ្យបានម៉ឹងម៉ាត់ ក្រឹត្យក្រម
* ត្រូវផ្តល់ថវិកាដល់សហគមន៍ព្រៃឈើ/ តំបន់ការពារ និងអភិវឌ្ឍន៍ជីវភាពតាមការរយៈកម្មវិធីសមាហរណកម្មថ្នាក់ក្រោមជាតិ
* លើកកម្ពស់ការចូលរួមរបស់ស្ត្រី/ក្រុមយុវជន ជំនាន់ក្រោយជាទំពាំងស្នងឫស្សី
* សហគមន៍ចូលរូមពិគ្រោះយោបល់ និងធ្វើការសម្រេចចិត្ត
* រាជរដ្ឋាភិបាល /អាជ្ញាធរពាក់ព័ន្ធនឹងការបង្កើនការគាំទ្រលើកម្មវិធីរ៉េដបូក​ (REDD+)

អ្នករៀបចំរបាយការណ៍

លី ប៊ុនថៃ